**Տ Ե Ղ Ե Կ Ա Ն Ք**

**Հայաստանի Հանրապետության և Եվրոպական միության միջև «Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ կառավարման միջոցով» ֆինանսավորման համաձայնագրի թիվ 2 լրացման ստորագրման նպատակահարմարության վերաբերյալ**

2017 թվականի փետրվարի 20-ին ուժի մեջ է մտել Հայաստանի Հանրապետության և Եվրոպական միության միջև «Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ և պատասխանատու հանրային կառավարման միջոցով» ֆինանսավորման համաձայնագիրը, որի նպատակն է բարձրացնել Հայաստանի հանրային կառավարման համակարգի թափանցիկությունը, հաշվետվողականությունը և արդյունավետությունը։

 Ծրագրի ընդհանուր արժեքը կազմում է 20,750 մլն. եվրո, որից 20 մլն. եվրոն ԵՄ ֆինանսական ներդրումն է, իսկ 0,75 մլն. եվրոն` համաֆինանսավորվում դրամաշնորհի շահառուի կողմից:

 «Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ կառավարման միջոցով» ֆինանսավորման համաձայնագրի թիվ 2 լրացումը նախատեսում է համաձայնագրի ֆինանսական բաշխվածության որոշակի փոփոխություն: Մասնավորապես՝ համաձայնագրով նախատեսված էր տրամադրել 3 մլն. եվրո Էստոնիայի էլեկտրոնային կառավարման ակադեմիային (ԷԷԿԱ)՝ համաձայնագրի ներքո որոշ բաղադրիչների իրականացման նպատակով։ Միևնույն ժամանակ, նախատեսված էր 25%-ի չափով (0,75 մլն․ եվրո) համաֆինանսավորում ԷԷԿԱ-ի կողմից։

Փոփոխությունով նախատեսվում է 3 մլն․ եվրոյի փոխարեն ԷԷԿԱ-ին տրամադրել 0,5 մլն. եվրո, որի արդյունքում էլ կրճատվում է ԷԷԿԱ-ի կողմից համաֆինանսավորումը (0,125 մլն․եվրո): Իսկ 2,5 մլն․ եվրոն ավելացվում է համաձայնագրի պետական գնումների բաղադրիչին՝ այլ միջոցառումներ և գործողություններ իրականացնելու նպատակով։

Արդյունքում, ծրագրի ընդհանուր արժեը կկազմի 20,125 մլն․ եվրո, որում ԵՄ ֆինանսական ներդրումը մնում է նույնը՝ 20 մլն․ եվրո։

 Ելնելով վերոգրյալից` Հայաստանի Հանրապետության և Եվրոպական միության միջև «Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ կառավարման միջոցով» ֆինանսավորման համաձայնագրի թիվ 2 լրացման ստորագրումը համարվում է նպատակահարմար:

ՀՀ ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

 ՏԻԳՐԱՆ ԽԱՉԱՏՐՅԱՆ